જીટીયુના એએલસીઈ કાર્યક્રમ હેઠળ ‘એક્ટિવ લર્નિંગ વિડીયો લેક્ચર કામ્યુનિકેશન’ની શ્રેણી ચલાવવામાં આવે છે. ‘મેસિવ ઓપન ઓનલાઈન કોર્સ’ અંર્તગત તેમાં વિવિધ વિષયોના ઘણાં ટોપિક્સને આવરી લેવામાં આવે છે. અભ્યાસની તે સામગ્રીને ઈન્ટરનેટ પર પણ મૂકવામાં આવે છે. આ કાર્યક્રમ અંર્તગત વિદ્યાર્થીઓ, પ્રોફેસર્સ અને શિક્ષણ સહાયકો વચ્ચે પરસ્પર સંવાદ વધે એવા પ્રયાસો કરવામાં આવે છે. ‘ફ્લિપ ક્લાસરૂમ’ તે દિશામાં વધુ એક કદમ છે અને આ પહેલમાં વધુ ને વધુ શિક્ષકો જોડાય તો કદાચ શિક્ષણપદ્ધતિમાં સમય પ્રમાણે બદલાવ લાવવાના આપણા સૌના પ્રયાસોને સફળ બનાવી શકાય.